- వరల్డ్‌ నం.3పై సాత్విక్‌ జంట విజయం
- చైనా ఓపెన్‌ బ్యాడ్మింటన్‌
ఫుజౌ (చైనా) : భారత స్టార్‌ డబుల్స్‌ జోడీ సాత్విక్‌సాయిరాజ్‌ రాంకీ రెడ్డి, చిరాగ్‌ శెట్టిలు చైనా ఓపెన్‌ సెమీఫైనల్లోకి ప్రవేశించారు. సూపర్‌ ప్రదర్శనతో స్టార్‌ షట్లర్లను నిలకడగా మట్టికరిపిస్తున్న సాత్విక్‌, చిరాగ్‌ జోడీ శుక్రవారం జరిగిన మెన్స్‌ డబుల్స్‌ క్వార్టర్‌ఫైనల్లో వరల్డ్‌ నం.3 చైనా జోడిని ఓడించారు. 21-19, 21-15తో వరుస గేముల్లో లి జన్‌ హురు, లి యు చెన్‌లపై సాత్విక్‌, చిరాగ్‌ అలవోక విజయం సాధించారు. 43 నిమిషాల పాటు సాగిన ఉత్కంఠగా సాగిన క్వార్టర్‌ఫైనల్లో 2018 వరల్డ్‌ చాంపియన్స్‌ను భారత జోడీ ఇంటికి సాగనంపింది. చైనా జోడీపై సాత్విక్‌, చిరాగ్‌లకు ఇది వరుసగా రెండో విజయం కావటం విశేషం. నేడు సెమీఫైనల్లో వరల్డ్‌ నం.1 మార్కస్‌ ఫెర్నాల్డి, కెవిన్‌ సంజయ (ఇండోనేషియా)లతో సాత్విక్‌, చిరాగ్‌ పోటీపడనున్నారు.
మీ స్నేహితులకు రికమెండ్ చెయ్యండి